Държавен вестник, бр. 53, 2018 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  53
Средства за изпитване, измерване или кон­
трол на защитните мерки“ (Electrical safety in 
low voltage distribution systems up to 1000 V a.с. 
and 1500 V d.c. Equipment for testing, measuring 
or monitoring of protective measures).
(3) За резултатите от основните електри­
чески измервания и изпитвания се съставят 
протоколи, примерни образци на които са 
дадени в приложения № 1 – 7. В зависимост 
от специфичните характеристики на обектите 
и техните съоръжения в протоколите могат да 
се включват допълнително показатели, стой­
ности на параметри, схеми, скици, снимки и 
други илюстративни материали.
(4) Оценката за съответствие се дава като 
елемент от протокола по ал. 3 или в отделен 
сертификат.
Раздел II
Организационна подготовка за изпълнение
на електромонтажните работи
Чл. 6. (1) Преди започване на електромон­
тажните работи се извършват всички видове 
строителни работи, предвидени в проекта, 
като допълнително се извършват само монтаж 
и нивелиране на конструктивни елементи на 
електрообзавеждането.
(2) Преди започване на електромонтажните 
работи се осигуряват необходимите работни 
екземпляри от електрическите схеми и оста­
налата документация, в т.ч. технологична и 
за безопасност и здраве при работа.
(3) Преди започване на електромонтажните 
работи се осигурява необходимата информация 
за възложителите/собствениците/ползватели­
те и се постига тяхното писмено съгласие.
Чл. 7. Когато в процеса на изпълнение на 
електромонтажните работи се налага използ­
ване на технологично оборудване (машини, 
съоръжения, инструменти, приспособления и 
др.), различно от предвиденото с инвестицион­
ния проект, което предизвиква допълнително 
натоварване на строителната конструкция, 
проектантът по част „Конструктивна“ извърш­
ва проверка за допустимост.
Чл. 8. (1) При подготовката за извършване 
на електромонтажни работи се проверява 
съответствието на предвидените за влагане 
продукти (електрически и електронни градив­
ни елементи) с изискванията на действащите 
в Република България нормативни актове 
за проектиране, изпълнение и контрол на 
строежите.
(2) Продуктите по ал. 1 трябва да имат 
оценено съответствие със съществените из­
исквания, определени в наредбите по чл. 7 
от Закона за техническите изисквания към 
продуктите (ЗТИП), включително в наред­
бите, въвеждащи разпоредби на Директива 
2014/30/ЕС, Директива 2014/35/ЕС или Ди­
ректива 2014/53/ЕС, когато те са приложими 
за продуктите. Когато продуктите не попадат 
в обхвата на наредбите, издадени по реда на 
чл. 7 ЗТИП, следва да се придружават от 
документи (сертификати и удостоверения за 
качество, протоколи от изпитвания и др.), 
удостоверяващи характеристиките им.
(3) Даден продукт може да бъде пуснат на 
пазара, ако той е законно произведен и/или 
пуснат на пазара в друга държава – членка 
на Европейския съюз, в Турция, или в стра­
на от Европейската асоциация за свободна 
търговия, договаряща по Споразумението за 
Европейското икономическо пространство. 
Чл. 9. Електромонтажните работи се изпъл­
няват от квалифицирани лица, притежаващи 
необходимата правоспособност и квалифика­
ционна група за безопасност, в съответствие 
с изискванията на приложимите нормативни 
актове и документи за безопасност и здраве при 
работа, възприетите технологии за изпълнение 
на проекта и правилата за добра практика.
Раздел IIІ
Основни електрически показатели, обект на 
контрол и оценка на съответствието при из­
пълнението и/или приемането на завършени 
електромонтажни работи
Чл. 10. (1) Основните електрически показа­
тели, обект на контрол и оценка на съответ­
ствието по време на изпълнението и/или при 
приемането на завършени електромонтажни 
работи, са:
1. непрекъснатост на проводници преди 
инсталиране и сигурност на електрически съ­
единения за целите на електробезопасността, 
включително непрекъснатост и съпротивление 
на съединенията за заземяване и за изравня­
ване на потенциалите;
2. съпротивление на електрическа изола­
ция между части с различна полярност или 
различен потенциал;
3. съпротивление на заземители и заземи­
телни уредби;
4. импеданс на контура при дефект на изо­
лация – импеданс на контура „фаза – защитен 
проводник“ или „фаза – проводник PEN“;
5. функционална годност на защитни пре­
късвачи за токове с нулева последователност 
(RCD) в схеми TN и ТТ;
6. последователност на фазите;
7. защита срещу поражения от електри­
чески ток;
8. маркировка (цветова, чрез букви, цифри 
и знаци, табелки и др.);
9. функционална годност на електрически 
вериги.
(2) Показателите за контрол на изпълне­
нието и/или при приемането и оценяването 
на съответствието на електромонтажните 
работи, определени в ал. 1, при необходимост 
се допълват с други показатели за контрол, 
определени в инвестиционните проекти, 
съобразно специфичните характеристики на